“QISHLOQQURILISHLOYIHA” MASʼULIYATI CHEKLANGAN JAMIYAT LOYIHA-QIDIRUV INSTITUTINI TASHKIL ETISH TOʻGʻRISIDA
(resolution, 2026-04-13)

Qishloq aholi punktlarini arxitektura jihatidan rejalashtirishni tashkil etish va qishloq qurilishini loyihalashtirish tizimini tubdan yaxshilash, rivojlantirishning bosh sxemalariga va arxitekturaviy rejalashtirgan holda qurish loyihalariga, qishloq turar joylarining hamda ijtimoiy va ishlab chiqarish infratuzilmasi obyektlarining namunaviy loyihalariga muvofiq qishloq aholi punktlarini kompleks ravishda qurish, shu asosda qishloq qiyofasini qatʼiyan oʻzgartirish maqsadida: 1. Oʻzbekiston Respublikasi Iqtisodiyot vazirligi, Davlat arxitektura va qurilish qoʻmitasi, “Oʻzqishloqloyiha” masʼuliyati cheklangan jamiyat va “Oʻzmeʼmorqurilishloyiha” masʼuliyati cheklangan jamiyat loyiha-qidiruv tashkilotlarining loyiha institutlarini birlashtirish va ular negizida ustav fondidagi davlat ulushi kamida 51 foiz boʻlgan masʼuliyati cheklangan jamiyat shaklidagi “Qishloqqurilishloyiha” loyiha-qidiruv institutini tashkil etish toʻgʻrisidagi taklifi qabul qilinsin. 2. Quyidagilar “Qishloqqurilishloyiha” masʼuliyati cheklangan jamiyat loyiha-qidiruv institutining asosiy vazifalari etib belgilansin: qishloqda uy-joy hamda ishlab chiqarish va ijtimoiy infratuzilma obyektlarini loyihalashtirish va qurish tizimini tubdan takomillashtirishni nazarda tutadigan qishloq joylarda qurilishni kompleks rivojlantirish boʻyicha yagona siyosat olib borish boʻyicha bosh ixtisoslashtirilgan tashkilot funksiyalarini amalga oshirish; qishloq aholi punktlari va hududlar qurilishini arxitekturaviy rejalashtirish jihatidan tashkil etishning bosh rivojlantirish rejalari va loyihalarini ishlab chiqish, shuningdek qurilish obyektlari uchun topogeodeziya va muhandislik-geologiya qidiruv ishlarini olib borish; joylarning tabiiy-iqlim sharoitlari va relyefini, respublika mintaqalarining ijtimoiy-demografik xususiyatlarini hisobga olib, zamonaviy qurilish materiallari va texnologiyalarini qoʻllagan holda qishloq turar joylari, qishloqda ijtimoiy-madaniy va sanitariya-maishiy obyektlarining yangi namunaviy loyihalarini ishlab chiqish; qishloq aholi punktlarining ishlab chiqarish infratuzilmasi obyektlarini — energiya taʼminoti, suv taʼminoti va kanalizatsiya, issiqlik taʼminoti va gaz taʼminoti, telekommunikatsiya va aloqa tarmoqlari hamda boshqa obyektlarni loyihalashtirish (magistral kommunikatsiyalar va obyektlar bundan mustasno); ayrim qishloq hududlarini rivojlantirishning texnik-iqtisodiy asoslarini ishlab chiqish va loyiha hujjatlarini barcha bosqichlarda belgilangan tartibda tasdiqlagan holda obyektlarni qurish; loyihalashtirilgan obyektlar qurilishining barcha bosqichlarida sifatli mualliflik arxitekturaviy nazoratini taʼminlash, qishloq aholi punktlarida turar joylarni, ishlab chiqarish va ijtimoiy infratuzilma obyektlarini loyihalashtirish va qurish sohasida normativ hamda metodologik hujjatlarni takomillashtirish; qishloq aholi punktlaridagi turar joylar, ijtimoiy-madaniy va sanitariya-maishiy obyektlari, ishlab chiqarish infratuzilmasi va muhandislik kommunikatsiyalarining namunaviy loyihalari maʼlumotlar bazasini jamlash, tizimlashtirish va arxivlashtirish. 3. “Qishloqqurilishloyiha” masʼuliyati cheklangan jamiyat loyiha-qidiruv institutining ishlab chiqarish-boshqaruv xodimlari cheklangan umumiy soni 216 nafar boʻlgan tuzilmasi 1-ilovaga muvofiq tasdiqlansin. “Qishloqqurilishloyiha” masʼuliyati cheklangan jamiyat loyiha-qidiruv instituti rahbariga belgilangan tartibda, zaruriyat boʻlganda, institutning tasdiqlangan tuzilmasiga xodimlarning belgilangan cheklangan soni va mehnatga haq toʻlash fondi doirasida oʻzgartirishlar kiritish huquqi berilsin. 4. “Qishloqqurilishloyiha” masʼuliyati cheklangan jamiyat loyiha-qidiruv institutining faoliyatini tashkil etish bilan bogʻliq boshqa masalalarni hal etish uchun 2-ilovaga muvofiq tarkibda komissiya tashkil etilsin. Komissiya (N. Xanov) ikki oy muddatda qonun hujjatlarida belgilangan tartibda “Qishloqqurilishloyiha” masʼuliyati cheklangan jamiyat loyiha-qidiruv instituti faoliyatini tashkil etish, shu jumladan uni yuqori malakali kadrlar bilan taʼminlash chora-tadbirlari amalga oshirilishini taʼminlasin. 5. Oʻzbekiston Respublikasi Davlat arxitektura va qurilish qoʻmitasi manfaatdor loyiha-qidiruv institutlari bilan birgalikda “Oʻzgazloyiha” masʼuliyati cheklangan jamiyatning gaz taʼminoti loyihalari, “Oʻzbekkommunalloyihaqurilish” masʼuliyati cheklangan jamiyatning suv taʼminoti, issiqlik taʼminoti va kanalizatsiya tarmogʻi loyihalari boʻyicha hamda “Oʻzqishloqenergoloyiha” ochiq aksiyadorlik jamiyatining elektr taʼminoti loyihalari boʻyicha zarur texnik hujjatlarni yangidan tashkil etilayotgan “Qishloqqurilishloyiha” masʼuliyati cheklangan jamiyat loyiha-qidiruv institutiga belgilangan tartibda topshirsin, institutning tegishli boʻlimlarini yuqori malakali mutaxassislar bilan taʼminlashda yordam koʻrsatsin. 6. Belgilansinki, “Qishloqqurilishloyiha” masʼuliyati cheklangan jamiyat loyiha-qidiruv instituti majburiyatlar va tuzilgan shartnomalar boʻyicha “Oʻzqishloqloyiha” masʼuliyati cheklangan jamiyat va “Oʻzmeʼmorqurilishloyiha” masʼuliyati cheklangan jamiyatning huquqiy vorisi hisoblanadi. 7. “Qishloqqurilishloyiha” masʼuliyati cheklangan jamiyat loyiha-qidiruv instituti Oʻzbekiston Respublikasi qonunlari, Oʻzbekiston Respublikasi Prezidentining farmonlari, qarorlari va farmoyishlari, Oʻzbekiston Respublikasi Vazirlar Mahkamasining qarorlari va farmoyishlari, Oʻzbekiston Respublikasi vazirliklari va idoralarining normativ va yoʻriqnoma hujjatlari, zarur statistika maʼlumotlari joʻnatilishi majburiy boʻlgan tashkilotlar roʻyxatiga kiritilsin. 8. Oʻzbekiston Respublikasi Davlat arxitektura va qurilish qoʻmitasining “Qishloqqurilishloyiha” masʼuliyati cheklangan jamiyat loyiha-qidiruv institutini Toshkent shahar, A.Qodiriy koʻchasi, 7-uydagi “Oʻzmeʼmorqurilish” masʼuliyati cheklangan jamiyat loyiha-qidiruv tashkilotining binosiga joylashtirish toʻgʻrisidagi taklifiga rozilik berilsin. Oʻzbekiston Respublikasi Davlat mulki qoʻmitasi “Qishloqqurilishloyiha” masʼuliyati cheklangan jamiyat loyiha-qidiruv instituti va Toshkent shahar hokimligi bilan birgalikda boʻshab qoladigan binolardan maqbul foydalanish yuzasidan ikki oy muddatda takliflar kiritsin. 9. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirishlar kiritilsin. 10. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Direktor a Bosh muhandis Bosh arxitektor Direktor oʻrinbosari Buxgalteriya 4 A Loyihalar bosh muhandislari byurosi 10 a a Texnik boʻlim (loyiha xonasi, texnik kutubxona, arxiv) 7 Loyihalar bosh arxitektorlari byurosi 6 a Loyihalarni chiqarish boʻlimi 6 a a Moliyaviy-shartnoma boʻlimi 3 a a Uy-joy loyihalarini ishlab chiqish boʻlimi 20 Hududlarni arxitektura-rejalashtirish jihatidan tashkil etish loyihalari hamda qishloq aholisi yashaydigan joylarni puxta rejalashtirish va qurish loyihalari bilan bosh rejalarni ishlab chiqish boʻlimi Moddiy-texnik taʼminot boʻlimi 2 Kadrlar va maxsus ishlar boʻlimi 2 Qishloq muhandislik infratuzilma tizimlari loyihalarini ishlab chiqish boʻlimi 10 Yuriskonsult Ijtimoiy-madaniy va maishiy obyektlarning loyihalarini ishlab chiqish boʻlimi 35 Maʼmuriy-xoʻjalik boʻlimi, kanselyariya 15 Suv taʼminoti, suvni chiqarib yuborish va issiqlik taʼminoti boʻlimi 10 Loyihalar TIAlarini ishlab chiqish va qishloqlar hududlarini rivojlantirish boʻlimi 6 Arxitektura-rejalashtirish jihatidan maket ustaxonasi 4 Elektr taʼminoti va avtomatika boʻlimi 15 Gaztaʼminoti boʻlimi 5 Smeta ishlari boʻlimi 10 Ilmiy-texnik va normativ hujjatlarni ishlab chiqarish boʻlimi 8 Tipografik va muhandislik-geologik qidiruvlar boʻlimi 8 Dasturlash va hisoblash texnologiyalari boʻlimi 5 N.M. Xanov — Oʻzbekiston Respublikasi Bosh vaziri oʻrinbosari, Davlat arxitektura va qurilish qoʻmitasi raisi, komissiya raisi N.E. Maqsumov — Oʻzbekiston Respublikasi Davlat arxitektura va qurilish qoʻmitasi raisining birinchi oʻrinbosari, komissiya raisi oʻrinbosari A.Sh. Daliyev — Oʻzbekiston Respublikasi Davlat mulki qoʻmitasi raisi oʻrinbosari, komissiya raisi oʻrinbosari E.B. Iskandarov — Oʻzbekiston Respublikasi Vazirlar Mahkamasining Kommunal soha, transport, kapital qurilish, qurilish industriyasi masalalari boʻyicha axborot-tahlil departamenti mudiri Sh.N. Fayzullayev — Oʻzbekiston Respublikasi iqtisodiyot vaziri oʻrinbosari Y.E. Tursunov — Oʻzbekiston Respublikasi moliya vaziri oʻrinbosari E.S. Kanyazov — Oʻzbekiston Respublikasi adliya vaziri oʻrinbosari B.B. Alimuxamedov — Oʻzbekiston Respublikasi mehnat va aholini ijtimoiy muhofaza qilish vaziri oʻrinbosari S.A. Arabov. — Yer resurslari, geodeziya, kartografiya va davlat kadastri davlat qoʻmitasi raisi R.J. Usmanov — Toshkent shahar hokimi oʻrinbosari M.U. Umarov — “Oʻzqishloqloyiha” MChJ instituti direktori B.G. Shteynberg — “Oʻzmeʼmorqurilishloyiha” MChJ instituti direktori K.D. Qosimov — “Oʻzgazloyiha” MChJ instituti direktori M.M. Qambarov — “Oʻzbekkommunalloyihaqurilish” MChJ instituti direktori V.S. Lenskiy — “Oʻzqishloqenergoloyiha” OAJ instituti direktori A.A. Axrorxodjayev — Davlat arxitektura va qurilish qoʻmitasi Loyiha tashkilotlari faoliyatini monitoring qilish boshqarmasi boshligʻi, komissiya kotibi 1. Oʻzbekiston Respublikasi Prezidentining “Shaharlarda yoʻl qurilishini tashkil etishni takomillashtirish borasidagi qoʻshimcha chora-tadbirlar toʻgʻrisida” 2005-yil 26-apreldagi PQ-62-son qarori 3-bandining toʻrtinchi xatboshidagi “Oʻzqishloqloyiha” MChJ loyiha instituti” soʻzlari “Qishloqqurilishloyiha” MChJ loyiha-qidiruv instituti” soʻzlari bilan almashtirilsin. 4. Oʻzbekiston Respublikasi Vazirlar Mahkamasining “Suv xoʻjaligini boshqarishni tashkil etishni takomillashtirish toʻgʻrisida” 2003-yil 21-iyuldagi 320-son qaroriga 2-ilovadan “Oʻzqishloqloyiha” aksiyadorlik jamiyati” soʻzlari chiqarib tashlansin. 5. Oʻzbekiston Respublikasi Vazirlar Mahkamasining “Kapital qurilishda xoʻjalik munosabatlari mexanizmini takomillashtirish chora-tadbirlari toʻgʻrisida” 2003-yil 12-sentabrdagi 395-son qaroriga (Oʻzbekiston Respublikasi QT, 2003-y., 9-son, 83-modda) 1-ilovada: 17-pozitsiya oʻz kuchini yoʻqotgan deb hisoblansin; 35-pozitsiyadagi “Oʻzmeʼmorqurilishloyiha” MChJ” soʻzlari “Qishloqqurilishloyiha” MChJ” soʻzlari bilan almashtirilsin. 6. Oʻzbekiston Respublikasi Vazirlar Mahkamasining “Oʻzbekiston Respublikasi Davlat arxitektura va qurilish qoʻmitasi faoliyatini takomillashtirish chora-tadbirlari toʻgʻrisida” 2003-yil 2-dekabrdagi 538-son qaroriga (Oʻzbekiston Respublikasi QT, 2003-y., 12-son, 128-modda) 1-ilovaning “Ustav fondidagi davlat ulushi kamida 51 foiz miqdorida boʻlgan yetakchi loyiha-qidiruv tashkilotlari” boʻlimida: 6-pozitsiyadagi “Oʻzmeʼmorqurilishloyiha” MChJ” soʻzlari “Qishloqqurilishloyiha” MChJ” soʻzlari bilan almashtirilsin; 27-pozitsiya oʻz kuchini yoʻqotgan deb hisoblansin. 7. Oʻzbekiston Respublikasi Vazirlar Mahkamasining “2004 — 2009-yillarda maktab taʼlimini rivojlantirish Davlat umummilliy dasturini amalga oshirish chora-tadbirlari toʻgʻrisida” 2004-yil 9-iyuldagi 321-son qaroriga 4-ilovaning 9 va 10-bandlari oʻz kuchini yoʻqotgan deb hisoblansin. 8. Oʻzbekiston Respublikasi Vazirlar Mahkamasining “Respublika komissiya va kengashlari tarkibini tasdiqlash haqida” 2004-yil 26-iyuldagi 358-son qaroriga 12-ilovadan “Umarov M.U. — “Oʻzqishloqloyiha” AJ instituti direktori” soʻzlari chiqarib tashlansin. 9. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Respublika pillachilik tarmogʻini yanada isloh qilish chora-tadbirlari toʻgʻrisida” 2006-yil 15-noyabrdagi PQ-512-son qarori)” 2007-yil 4-yanvardagi 7-son qaroriga 1-ilovadagi “Oʻzqishloqloyiha” OTAJ” soʻzlari chiqarib tashlansin. 10. Oʻzbekiston Respublikasi Vazirlar Mahkamasining “Dehqonobod kaliyli oʻgʻitlar zavodining tashqi infratuzilma obyektlari qurilishini jadallashtirish toʻgʻrisida” 2007-yil 24-iyuldagi 150-son qaroriga ilovaning 7-pozitsiyasidagi “Oʻzmeʼmorqurilishloyiha” MChJ” soʻzlari “Qishloqqurilishloyiha” MChJ” soʻzlari bilan almashtirilsin.